NORAKSTS

|  |  |
| --- | --- |
| 27.02.2025. | Nr.3/16 |

**dzīvokļa īpašuma kārļa ielā 2-3, jelgavā**

**atsavināšanas uzsākšana un izsoles noteikumu apstiprināšana**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, S.Stoļarovs, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Dzīvokļa īpašums ar kadastra numuru 09009028599 Kārļa ielā 2-3, Jelgavā (turpmāk – Dzīvokļa īpašums), kas sastāv no dzīvokļa Nr. 3 (telpu grupas kadastra apzīmējums 09000050081001004, viena istaba, krāsns apkure, kopējā platība 23,0 m2) un tam piekrītošajām kopīpašuma 215/3688 domājamām daļām no būvēm (kadastra apzīmējums 09000050081001, kadastra apzīmējums 09000050081002, kadastra apzīmējums 09000050081003, kadastra apzīmējums 09000050081004) un zemes (kadastra apzīmējums 09000050081), ir ierakstīts Zemgales rajona tiesas Jelgavas pilsētas zemesgrāmatas nodalījumā Nr. 1375-3 uz Jelgavas valstspilsētas pašvaldības vārda.

Likuma “Par palīdzību dzīvokļa jautājumu risināšanā” 16. panta pirmā daļa nosaka, ka dzīvojamai telpai, kas tiek izīrēta šajā likumā noteiktajā kārtībā, jābūt dzīvošanai derīgai.

Dzīvokļa īpašums nav izīrēts, jo tas nav derīgs dzīvošanai, tajā nepieciešams veikt remontdarbus, kā arī veikt finansiālus ieguldījumus dzīvojamās mājas Kārļa ielā 2, Jelgavā remontam.

Jelgavas valstspilsētas pašvaldības Dzīvokļu komisija 2024. gada 23. jūlijā pieņēma lēmumu Nr. 8/17.3 “Pašvaldības dzīvojamās telpas Kārļa ielā 2-3, Jelgavā nodošana atsavināšanai”, ar kuru nolēma ierosināt Dzīvokļa īpašumu nodot atsavināšanai.

Saskaņā ar Publiskas personas mantas atsavināšanas likuma (turpmāk - Atsavināšanas likums) 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

Nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr. 88, derīgs līdz 2025. gada 21. jūnijam) novērtēja Dzīvokļa īpašumu un noteica tā vērtību 2700,00 *euro* (divi tūkstoši septiņi simti *euro*, 00 centi).

Nekustamā īpašuma Valsts kadastra informācijas sistēmā Dzīvokļa īpašuma universālā kadastrālā vērtība ir noteikta 3756,00 *euro* (trīs tūkstoši septiņi simti piecdesmit seši *euro*, 00 centi).

Atsavināšanas likuma 3. panta pirmās daļas 1. punktā noteikts, ka pašvaldības nekustamo īpašumu var atsavināt, pārdodot to izsolē, savukārt, šā likuma 15. pantā noteikts, ka izsole var būt mutiska ar augšupejošu soli.

Atsavināšanas likuma 36. panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

Jelgavas valstspilsētas pašvaldības īpašuma atsavināšanas komisija 2025. gada 6. februārī noteica Dzīvokļa īpašuma nosacīto cenu 3800,00 *euro* (trīs tūkstoši astoņi simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 380,00 *euro* (trīs simti astoņdesmit *euro*, 00 centi), reģistrācijas maksu 50,00 *euro* (piecdesmit *euro*, 00 centi), izpirkuma termiņu – 5 gadus.

Saskaņā ar Pašvaldību likuma 10. panta pirmās daļas 16. punktu, likuma “Par palīdzību dzīvokļa jautājumu risināšanā” 16. panta pirmo daļu, Atsavināšanas likuma 3. panta pirmās daļas 1. punktu, 8. pantu, 15. pantu, 36. panta trešo daļu, Jelgavas valstspilsētas pašvaldības Dzīvokļu komisijas 2024. gada 23. jūlija lēmumu Nr. 8/17.3 “Pašvaldības dzīvojamās telpas Kārļa ielā 2-3, Jelgavā nodošana atsavināšanai” un Jelgavas valstspilsētas pašvaldības īpašuma atsavināšanas komisijas 2025. gada 6. februāra lēmumu Nr. 2/5 “Dzīvokļa īpašuma Kārļa ielā 2-3, Jelgavā atsavināšana”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošo dzīvokļa īpašumu ar kadastra numuru 09009028599 Kārļa ielā 2-3, Jelgavā, kas sastāv no dzīvokļa Nr. 3 (telpu grupas kadastra apzīmējums 09000050081001004, viena istaba, krāsns apkure, kopējā platība 23,0 m2) un tam piekrītošajām kopīpašuma 215/3688 domājamām daļām no būvēm (kadastra apzīmējums 09000050081001, kadastra apzīmējums 09000050081002, kadastra apzīmējums 09000050081003, kadastra apzīmējums 09000050081004) un zemes (kadastra apzīmējums 09000050081), pārdodot to mutiskā izsolē ar augšupejošu soli.
2. Noteikt dzīvokļa īpašuma Kārļa ielā 2-3, Jelgavā, pārdošanas nosacīto cenu (izsoles sākumcenu) 3800,00 *euro* (trīs tūkstoši astoņi simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 380,00 *euro* (trīs simti astoņdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi), nomaksas termiņu – 5 gadus.
3. Apstiprināt dzīvokļa īpašuma Kārļa ielā 2-3, Jelgavā izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot dzīvokļa īpašuma Kārļa ielā 2-3, Jelgavā izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 27. februārī